नई दिल्ली. बीजेपी के निलंबित सांसद और पूर्व क्रिकेटर कीर्ति आजाद ने प्रेस कॉन्फ्रेंस करके कहा कि उन पर सोनिया गांधी के इशारों पर बोलने के आरोप पूरी तरह गलत हैं । आजाद ने कहा कि संसद में उन्होंने नियमों के तहत ही अपनी बात रखी है किसी के इशारों पर नहीं। उन्होंने डीडीसीए मुद्दे को लेकर उन्होंने नए आरोप लगाते हुए कई कंपनियों के रोल पर सवाल उठाए और कहा कि मैंने खुद इन्वेस्टिगेशन की है।
और क्या बोले आजाद प्रेस कॉन्फ्रेंस में?
-आजाद ने कहा कि वह खेलों के भ्रष्टाचार के खिलाफ लड़ते रहे हैं और आगे भी लड़ते रहेंगे।
-आजाद ने कहा कि समय आने पर वह भ्रष्टाचार को लेकर और भी कई खुलासे करेंगे।
- मेरे पास डीडीसीए घोटाले से जुड़े दस्तावेज हैं। मैं तथ्यों के साथ बोल रहा हूं।शनिवार को टल गया था कीर्ति को डीडीसीए से बाहर किए जाने का फैसला
- इससे पहले, कीर्ति आजाद को डीडीसीए से भी बाहर किए जाने की खबर थी।
- उनके साथ पूर्व क्रिकेटर बिशन सिंह बेदी, सुरेंदर खन्ना, समीर बहादुर को भी बाहर किए जाने का शनिवार को एलान किया जाना था। लेकिन फैसला नहीं हो सका।
- डीडीसीए वर्किंग कमेटी की बैठक को फिलहाल अनिश्चितकाल तक के लिए टाल दिया गया है।
- ये सभी खिलाड़ी अभी डीडीसीए के मेंबर हैं। डीडीसीए में 4 हजार 294 मेंबर्स हैं।
क्यों निशाने पर हैं कीर्ति आजाद?
- बिहार के दरभंगा से तीन बार के बीजेपी सांसद कीर्ति आजाद ने डीडीसीए में हुए घोटाले को लेकर वित्त मंत्री अरुण जेटली के खिलाफ मोर्चा खोल दिया था।
- आजाद ने एक प्रेस कॉन्फ्रेंस कर जेटली का नाम लिए बगैर डीडीसीए में फर्जी कंपनियों को करोड़ों के पेमेंट का आरोप लगाया है।
- आजाद लंबे समय से डीडीसीए में हुए भ्रष्टाचार को लेकर आवाज उठाते रहे हैं।
फोटो - भूपिंदर सिंह।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva awa_Deva hin_Deva hin_Deva bho_Deva